Նոյեմբերի 19-ին Ջինիշյան հիշատակի հիմնադրամի «Քաղաքացիական երկխոսություն և գործնական քայլեր փոփոխության համար» ծրագրի շրջանակներում Գավառի պետական համալսարանում տեղի ունեցավ «Բնապահպանական հիմնախնդիրներ» թեմայով երկխոսության խմբի հերթական հանդիպումը: Որպես փորձագետ հրավիրված էր Գավառի ԲՏՀ Օրհուս կենտրոնի համակարգող Լիաննա Ասոյանը: Օրակարգում նախատեսված էր անդրադառնալ ինչպես գլոբալ էկոլոգիական հինախնդիրներին, այնպես էլ Հայաստանին և հատկապես Գավառի տարածաշրջանին բնորոշ խնդիրներին: